X'iridu nfissru bi gvern tad-dellijiet? ministers magħmula mill-membri ta' l-opposizzjoni, izda grupp sigriet ta' individwi li għandhom poter kbir li jistgħu jkunu jagħmlu parti mill-amministrazzjoni pubblika, in-negozju u anke l-politika, li bil-moħbi jikkontrollaw kollox għall-vantaġġ tagħhom u jiġbdu l-ispag tal-gvern leġittimu tal-pajjiz billi jiddereġulu l-policies, lis-strateġiji tiegħu u l-mod kif imexxi. Rapporti riċenti fuq diversi gazzetti juru li dan iċ-ċirku verament jezisti. Il-gazzetta Maltatoday kixfet kif miljuni kbar ta' ewros tħallsu f'kummissjonijiet fuq ix-xiri taz-zejt; dan il-blog għamel ftit somom ħfief li juri li bil-persentaġġi li qed jissemmew, dan ic-cirku possibilment qala' 'l fuq minn 600 miljun ewro u gazzetta elettronika ħabret li s-somma tista' tlaħħaq is-somma li ma titwemminx ta' 2 biljun ewro! Li hemm flejjes kbar involuti huwa zgur, izda jekk dawn il-figuri huma korretti, il-kobor ta' din l-attivita' kriminali u t-tul taz-zmien li operat fuqu juri biċ-ċar li dan kollu ma setax isir mingħajr l-għajnuna ta' Membri Parlamentari u Ministri Nazzjonalisti. Il-kliem Aus. u A.G. joffru ħjiel min jista' jkun dan il-ministru li jerġa jissemma bħala l-"ministru" f'ittra oħra li dehret fuq it-Times. Li tisraq mijiet u anke eluf ta' miljuni ta' ewros fuq tul ta' għaxar jew ħmistax-il sena mhiex ħaġa faċli. Qed nitkellmu fuq flejjes li jlaħħqu l-baġit ta' pajjiz Afrikan fqir jew cartel tad-drogi tas-Sud Amerka; bizzejjed biex joperaw ċirku tal-kriminalita' organizzata bħall-Mafia. Għalhekk aħna tal-Mazzun semmejna l-Mafia taz-Zejt f'artiklu li ġibna ftit jiem ilu. B'zewġ biljun ewro tista' tagħmel ħafna affarijiet. Tista' xxaħħam lil min trid anke lill-Prim Ministru u tista' tikri armata privata, skwadra ta qattiela professjonal jew merċenarji, tinvesti f'numru ta' organisazzjonijiet għall-ħasil tal-flus, tixtri bastiment jew ajruplan, tiffinanzja partit politiku sħiħ, tixtri xeba' voti u destablizza pajjiz sħiħ. Zewg biluni ewro jagħmlu ftit inqas minn nofs id-dejn Nazzjonali, ħames darbiet id-dejn li għandha l-Enemalta u eluf kbar ta' snin ta' pagi tal-ħaddiema. Bihom konna nfornu kull bejt bil-pannelli solari b'xejn, nibnu terminal u pipeline tal-gass u nsolvu l-problema ta' l-enerġija ta' pajjizna. Għalhekk bilfors ikollna nistaqsu kemm anzjani u familji fqar kellhom joqgħodu jieklu l-ħobz biex iħallsu l-kontijiet oxxenni tad-dawl u l-ilma li bagħtulhom l-ARMS? Kemm anzjani kellhom ibatu l-bard ta' xitwa qalila għax kellhom jikkontrollaw il-konsuma ta' l-elettriku għax kien għali wisq? Kemm familji tal- middle-class raw il-livell tal-ħajja tagħhom jitbaxxa biex jitħanzru l-membri miljunarji tal-Mafia taz-Zejt Maltija? Sena wara sena, dawn is-sangisugi naffru l-ġid ta' pajjizna u komplew iħaffru l-ħofra tad-dejn mingħajr ħadd ma jkellimhom jew iwaqqafhom. Minn naħa tiegħu l-gvern Malti baqa' b'arroganza jinjora li kull min ġibidlu l-attenzjoni dwar dan kollu u saħansitra l-Ministru Austin Gatt għandu l-ardir jgħid li dan kollu frame-up minn naħa tal-Partit Laburista! Kif jista jkun li nies bħal Austin Gatt u Laurence Gonzi ħallew dan kollu għaddej? Kif setgħu jorqdu bil-lejl meta l-ġid tal-pajjiz kien qiegħed jiġi mikul taħt imnieħirna fuq medda daqshekk twila ta' ħin? Fejn hi r-responsabilita' politika? Mhux talli Gonzi ma jweġibx, imma jidħak dik id-daħka arroganti u sarkastika tiegħu. Mela bilfors nissuspettaw li kemm hu kif ukoll sieħbu Austin Gatt jagħmlu parti minn dan il-Gvern tad-Dellijiet!
Il-PN, Aus u l-Gvern tad-Dellijiet!?